ประกาศคณะกรรมการว่าด้วยการโฆษณาประกาศคณะกรรมการว่าด้วยการโฆษณาเรื่องการโฆษณาสินค้าหรือบริการโดยการจัดให้มีการเสี่ยงโชคด้วยการแถมพกหรือรางวัล[๑] โดยที่ปรากฏว่าผู้ประกอบธุรกิจเป็นจำนวนมากได้ส่งเสริมการขายสินค้าหรือบริการโดยใช้วิธีการจัดให้มีการแถมพกหรือรางวัลด้วยการเสี่ยงโชคซึ่งข้อความโฆษณาดังกล่าวอาจพิจารณาแยกได้เป็นสองลักษณะ คือ๑.การจัดให้มีการแถมพกหรือรางวัลด้วยการเสี่ยงโชคตามร้านค้าทั่วไปหรือสถานที่ซึ่งกำหนดไว้โดยการนำคูปอง บัตรสมนาคุณ ชิ้นส่วน หรือสิ่งอื่นใดที่ถูกกำหนดไว้ ให้ผู้ที่บังเอิญได้รับมีสิทธินำมาแลกของแถมพกหรือรางวัล๒. การจัดให้มีการแถมพกหรือรางวัลด้วยการเสี่ยงโชคทางสถานีวิทยุกระจายเสียง สถานีวิทยุโทรทัศน์หรือสถานที่อื่นใดโดยการจับชิ้นส่วนการจัดให้มีการแถมพกหรือรางวัลด้วยการเสี่ยงโชคทั้งสองลักษณะนี้เป็นการเล่นซึ่งต้องขออนุญาตตามมาตรา๘ แห่งพระราชบัญญัติการพนัน พุทธศักราช ๒๔๗๘ แต่กรณีปรากฏข้อเท็จจริงว่าเมื่อผู้ประกอบธุรกิจได้รับอนุญาตจากสถานีตำรวจท้องที่ตามกฎหมายแล้วผู้ประกอบธุรกิจส่วนมากทำการโฆษณาการแถมพกและการแจกรางวัลดังกล่าวโดยมิได้แถลงรายละเอียดเกี่ยวกับการจัดให้มีการแถมพกหรือรางวัลด้วยการเสี่ยงโชคไว้ในข้อความโฆษณาอย่างชัดเจนและครบถ้วนตามกฎหมายคุ้มครองผู้บริโภคด้วยเหตุนี้จึงมีปัญหาว่า บรรดาข้อความโฆษณาทั้งหลายในเรื่องนี้จะเป็นการฝ่าผืนกฎหมายว่าด้วยการคุ้มครองผู้บริโภคหรือไม่ดังนั้นเพื่อเป็นการให้ข้อแนะนำแก่ผู้ประกอบธุรกิจในชั้นนี้ว่า ข้อความโฆษณาที่จัดให้มีการแถมพกหรือรางวัลด้วยการเสี่ยงโชคจะต้องมีรายละเอียดเป็นประการใดบ้างจึงจะอยู่ในเกณฑ์ที่คณะกรรมการว่าด้วยการโฆษณาจะพิจารณาถือว่าพอเพียงที่จะไม่เป็นการฝ่าฝืนกฎหมายว่าด้วยการคุ้มครองผู้บริโภคคณะกรรมการว่าด้วยการโฆษณาจึงขอให้ข้อแนะนำไว้ ดังต่อไปนี้๑. ข้อความโฆษณาการจัดให้มีการแถมพกหรือรางวัลด้วยการเสี่ยงโชคโดยการนำคูปองบัตรสมนาคุณ ชิ้นส่วน หรือสิ่งอื่นใดที่ถูกกำหนดไว้ให้ผู้บังเอิญได้รับมาแลกของแถมพกหรือรางวัลตามร้านค้าทั่วไปหรือสถานที่ซึ่งกำหนดไว้อย่างน้อยที่สุดให้มีรายละเอียด ดังต่อไปนี้๑.๑ รายละเอียดเกี่ยวกับประเภทและลักษณะของรางวัลจำนวนรางวัลและมูลค่าของรางวัลต่อชิ้นหรือมูลค่ารวมในแต่ละประเภทถ้าเป็นการโฆษณาทางวิทยุกระจายเสียงหรือวิทยุโทรทัศน์ผู้ประกอบธุรกิจจะไม่ระบุมูลค่าของรางวัลต่อชิ้นหรือมูลค่ารวมในแต่ละประเภทก็ได้แต่ในกรณีนั้นต้องระบุมูลค่ารวมของรางวัลทุกประเภทประกอบกับมูลค่ารวมของรางวัลในประเภทที่มีมูลค่าแตกต่างไปจากความเข้าใจโดยทั่วไปของผู้บริโภคและมูลค่ารวมของรางวัลในประเภทที่มีมูลค่าที่ไม่อาจทราบได้โดยทั่วไป๑.๒ รายละเอียดเกี่ยวกับวิธีแจกรางวัลที่ทำให้ผู้บริโภคเข้าใจได้ว่ามีวิธีนำคูปองบัตรสมนาคุณ ชิ้นส่วนหรือสิ่งอื่นใดที่ถูกกำหนดไว้ให้ผู้ที่บังเอิญได้รับมาแลกรางวัลได้อย่างใด และแลกณ ร้านค้าประเภทใดหรือสถานที่ใด๑.๓กำหนดระยะเวลาเริ่มต้นและระยะเวลาสิ้นสุดของการจัดให้มีการแถมพกหรือรางวัลด้วยการเสี่ยงโชคดังที่ได้รับอนุญาตตามกฎหมายถ้าเป็นการโฆษณาทางวิทยุโทรทัศน์ข้อความโฆษณาที่กำหนดระยะเวลาสิ้นสุดของการจัดให้มีการแถมพกหรือรางวัลให้ปรากฏในส่วนที่เป็นภาพและส่วนที่เป็นเสียง แต่ข้อความโฆษณาที่กำหนดระยะเวลาเริ่มต้นนั้นจะให้ปรากฏในส่วนที่เป็นภาพหรือส่วนที่เป็นเสียงอย่างหนึ่งอย่างใดก็ได้๑.๔ กำหนดเขตหรือถิ่นที่มีการจัดให้มีการแถมพกหรือรางวัลด้วยการเสี่ยงโชค(ถ้ามี)๒. ข้อความโฆษณาการแจกรางวัลทางสถานีวิทยุกระจายเสียงสถานีวิทยุโทรทัศน์หรือสถานที่อื่นใดโดยการจับคูปอง ชิ้นส่วนหรือสิ่งอื่นใดที่ผู้บริโภคส่งมาชิงโชคอย่างน้อยที่สุดให้มีรายละเอียด ดังต่อไปนี้๒.๑ รายละเอียดเกี่ยวกับประเภทและลักษณะของรางวัลจำนวนรางวัลและมูลค่าของรางวัลต่อชิ้นหรือมูลค่ารวมในแต่ละประเภทถ้าเป็นการโฆษณาทางวิทยุกระจายเสียงหรือวิทยุโทรทัศน์ผู้ประกอบธุรกิจจะไม่ระบุมูลค่าของรางวัลต่อชิ้นหรือมูลค่ารวมในแต่ละประเภทก็ได้แต่ในกรณีนั้นต้องระบุมูลค่ารวมของรางวัลทุกประเภทประกอบกับมูลค่ารวมของรางวัลในประเภทที่มีมูลค่าแตกต่างไปจากความเข้าใจโดยทั่วไปของผู้บริโภคและมูลค่ารวมของรางวัลในประเภทที่ไม่อาจทราบได้โดยทั่วไป๒.๒รายละเอียดเกี่ยวกับชิ้นส่วนหรือคูปองที่จะส่งไปชิงโชคสถานที่สำหรับรับคูปองหรือชิ้นส่วนพร้อมทั้งกำหนดเวลาเริ่มต้นรับคูปองหรือชิ้นส่วน และระยะเวลาสิ้นสุดของการรับคูปองหรือชิ้นส่วนถ้าเป็นการโฆษณาทางวิทยุโทรทัศน์ข้อความโฆษณาที่กำหนดระยะเวลาสิ้นสุดของการรับคูปองหรือชิ้นส่วนให้ปรากฏในส่วนที่เป็นภาพและส่วนที่เป็นเสียงแต่ข้อความโฆษณาที่กำหนดระยะเวลาเริ่มต้นนั้นจะให้ปรากฏในส่วนที่เป็นภาพหรือส่วนที่เป็นเสียงอย่างหนึ่งอย่างใดก็ได้๒.๓ วัน เวลาและสถานีวิทยุกระจายเสียงหรือสถานีวิทยุโทรทัศน์หรือสถานที่อื่นใดซึ่งกำหนดไว้สำหรับการทำการจับชิ้นส่วนหรือคูปองในการชิงโชค๒.๔ หนังสือพิมพ์ที่จะประกาศรายชื่อผู้ได้รับรางวัลและวันประกาศรายชื่อดังกล่าวหรือสถานที่ที่ประกาศรายชื่อผู้ได้รับรางวัลโดยเปิดเผยและระยะเวลาประกาศ ทั้งนี้ เว้นแต่การจับชิ้นส่วนหรือคูปองที่ได้แพร่ภาพออกอากาศทางสถานีวิทยุโทรทัศน์๒.๕ วิธีชิงโชคโดยสังเขปหากผู้ประกอบธุรกิจยังมีข้อสงสัยเกี่ยวกับข้อแนะนำในเรื่องการโฆษณาทั้งสองลักษณะดังกล่าวก็อาจขอให้คณะกรรมการว่าด้วยการโฆษณาพิจารณาให้ความเห็นในเรื่องนี้ได้ตามมาตรา ๒๙แห่งพระราชบัญญัติคุ้มครองผู้บริโภค พ.ศ. ๒๕๒๒ โดยยื่นคำขอต่อสำนักงานคณะกรรมการคุ้มครองผู้บริโภคอนึ่ง เพื่อประโยชน์ในการตรวจสอบของพนักงานเจ้าหน้าที่ตามมาตรา๕ แห่งพระราชบัญญัติคุ้มครองผู้บริโภค พ.ศ. ๒๕๒๒และเพื่อประโยชน์ในการส่งหลักฐานตามคำสั่งของคณะกรรมการว่าด้วยการโฆษณาตามมาตรา ๑๗แห่งพระราชบัญญัติดังกล่าว ผู้ประกอบธุรกิจที่จัดให้มีการแถมพกหรือรางวัลด้วยการเสี่ยงโชคควรจัดทำและเก็บหลักฐานการแจกของแถมพกหรือรางวัลดังกล่าวด้วยประกาศ ณ วันที่ ๒๐ ธันวาคม ๒๕๒๒อมร จันทรสมบูรณ์ประธานกรรมการว่าด้วยการโฆษณามณฑิตา/ผู้จัดทำ๑๗ ธันวาคม ๒๕๕๓พัสสน/ผู้ตรวจ๒๐ มกราคม ๒๕๕๔ชุติมา/ปรับปรุง๑๗ พฤษภาคม ๒๕๖๐[๑] ราชกิจจานุเบกษา/เล่ม ๙๗/ตอนที่ ๖๕/หน้า ๑๒๘๗/๒๒ เมษายน ๒๕๒๓